На основу члана 4. Правилника о начину, критеријумима и поступку пријема деце у ПУ «Дечја радост» у Бабушници, бр. 101-6/2017 од 27.02.2017. године, Управни одбор Предшколске установе, дана 30.03.2021 године, једногласно доноси следећу

ОДЛУКУ

о расписивању конкура за пријем деце у Предшколску установу

Расписује се конкурс за упис деце у Предшколску установу „Дечја радост“ Бабушница за школску 2021/2022. годину.

Текст конкурса за упис деце, који је саставни део ове Одлуке, биће објављен 01. априла 2021. године на званичном сајту установе www.pudecjaradost.rs, а рок за подношење пријава за упис деце је од 01. априла до 10. маја 2021. године.

Уколико желите да Ваше дете електронским путем пријавите у предшколску установу не морате да достављате документа, јер се она аутоматски прибављају из Матичне књиге рођених, Централног регистра обавезног социјалног осигурања и Министарства унутрашњих послова.

Када родитељ, старатељ или хранитељ поднесе захтев преко Портала, предшколска установа ће доделити деловодни број захтеву и обавестити га преко Портала о даљим корацима. На Порталу можете изабрати опцију да ли ће обавештење примати на мејл или путем смс поруке.

Пријава електронским путем није могућа за родитеље који нису држављани Републике Србије.

За децу самохраних родитеља, децу жртава насиља у породици, децу са сметњама у психофизичком развоју, децу из породица које користе неки облик социјалне заштите, и др. предшколска установа је у могућности да прихвати пријаву електронским путем, али је потребно је да доставе додатну документацију на адресу електронске поште sekretar.vrticbb@gmail.com, којом доказује наведени статус.
         У колико родитељи нису у могућности да поднесу захтев путем електронске услуге, потребно је да преузму захтев [ЛИНК](https://euprava.gov.rs/media/Zahtev%2520za%2520upis%2520dece%2520u%2520predskolsku%2520ustanovu.pdf), и доставе  заједно са додатном документацијом на адресу електронске поште предшколске установе sekretar.vrticbb@gmail.com,

Како прошле тако и ове године, родитељима су омогућена два начина уписа деце, због епидемиолошке ситуације у земљи изазване COVID19, као и унапређења услуге уписа родитељима се препоручује Подношење пријаве електронским путем.Уколико ни овако не можете уписати дете, није ускраћен ни упис личним доласком у Установу, уз поштовање свих прописаних епидемиолошких мера заштите, у складу са Законом о заштити становништва од заразних болести ( ношење заштитних маски, држање социјалне дистанце као и то да у канцеларији приликом уписа може боравити само по један родитељ.Упис ће се овако вршити у времену од 08:00 до 14:00 часова.

-Дете може уписати само родитељ, старатељ  или др.законски  заступник  уз одговарајуће  решење.

- Извод из  МКР

- Потврда  о пребивалишту  детета

- У установи  преузима пријавни лист или скида са Портала „еВртић“

- Потписује  Уговор о боравку детета

-Приликом уписа, родитељ уколико лично не може да преузима дете, доноси овлашћење лица које ће га преузимати.

-Корисници  НСП, деца са  сметњама у  развоју, треће  и свако наредно  дете је ослобођено  плаћања услуге  боравка у  вртићу, уз одговарајуће  доказе које  треба приложити, приликом уписа.

НАПОМЕНА: Деца која су похађала установу, потребно је само потврдити лично код секретара Установе, ради потписивања Уговора, с тим што су сви родитељи дужни да лекарску потврду прибаве 5 дана, пред полазак детета у вртић од изабраног педијатра.

За све додатне информације, доступан је телефон установе, сваким радним даном од 07:00 до 15:00 часова, 010-385-202.

У Бабушници, дана 30.03.2021.године.

                                                                                                 Председник Управног одбора

                                                                                                             Биљана Поповић